faiakere
Faiakere er et eventyrfolk på øen Scheria, hvor Odysseus redder sig i land på vej hjem fra Troja. Historien fortælles i 6. til 13. sang af Odysseen: På øen møder han prinsessen Nausikaa, der fører ham til sine forældre, Alkinoos og Arete. I kongsgården fortæller Odysseus om sine eventyrlige oplevelser. Homer skildrer faiakernes land som et idealsamfund styret af den gode konge, en skarp kontrast til de lovløse kykloper.